CELEX: 62011CN0383
Language: lv
Date: 2011-07-18 00:00:00
Title: Lieta C-383/11: Lūgums sniegt prejudiciālu nolēmumu, ko 2011. gada 18. jūlijā iesniedza Administrativen Sad Varna (Bulgārija) — DIGITALNET OOD/Nachalnik na Mitnicheski punkt — Varna Zapad pri Mitnitsa Varna

8.10.2011   
            
            
               LV
            
            
               Eiropas Savienības Oficiālais Vēstnesis
            
            
               C 298/13
            
         Lūgums sniegt prejudiciālu nolēmumu, ko 2011. gada 18. jūlijā iesniedza Administrativen Sad Varna (Bulgārija) — DIGITALNET OOD/Nachalnik na Mitnicheski punkt — Varna Zapad pri Mitnitsa Varna
   
   (Lieta C-383/11)
   2011/C 298/25
   Tiesvedības valoda — bulgāru
   
      Iesniedzējtiesa
   
   
      Administrativen Sad Varna
   
   
      Lietas dalībnieki pamata procesā
   
   
      Prasītāja: DIGITALNET OOD
   
   
      Atbildētājs: Nachalnik na Mitnicheski punkt — Varna Zapad pri Mitnitsa Varna
   
   
      Prejudiciālie jautājumi
   
   
               1)
            
            
               Kā ir interpretējami jēdzieni “modems” un “pieeja internetam” 2009. gada Kombinētās nomenklatūras (Komisijas 2008. gada 19. septembra Regula (EK) Nr. 1031/2008 (1), OV L 291, 1. lpp.) un tās skaidrojumu apakšpozīcijas 8528 71 13 nozīmē?
            
         
               2)
            
            
               Kura ir ierīces — pārveidotājierīču un dekodētājierīču bloka — noteicošā funkcija (galvenā funkcija), pēc kuras ir jāpiemēro muitas tarifs, — televīzijas signālu uztveršana vai tāda modema izmantošana, kurš dod interaktīvas informācijas apmaiņas iespēju, lai nodrošinātu piekļuvi internetam?
            
         
               3)
            
            
               Ja ierīces — pārveidotājierīču un dekodētājierīču bloka — noteicošā funkcija (galvenā funkcija) ir tāda modema izmantošana, kurš dod interaktīvas informācijas apmaiņas iespēju, lai nodrošinātu piekļuvi internetam, vai modema darbināšanas izvēlētajam modulēšanas un demodulēšanas veidam un izmantotā modema veidam ir nozīme, veicot muitas tarifa klasificēšanu, vai arī pietiek ar to, ka ar modemu tiek nodrošināta piekļuve internetam?
            
         
               4)
            
            
               Vai ir pieļaujams, ka muitas iestādes, fiziski neapskatot importēto preci, groza tās klasifikāciju, un ka eksperta atzinums ir sagatavots vienīgi uz rakstisku pierādījumu pamata, proti, tā paša ražotāja ar tā paša numura, bet no cita importa cēlušās ierīces lietotāja rokasgrāmatas, tehnisko īpašību un apskates pamata?
            
         
               5)
            
            
               Ar kādu 2009. gada Kombinētās nomenklatūras (Komisijas 2008. gada 19. septembra Regula (EK) Nr. 1031/2008, OV L 291, 1. lpp.) kodu ir jāklasificē ierīce (pārveidotājierīču un dekodētājierīču bloks) šajā lietā, ņemot vērā tās tehniskās īpašības, kas konstatētas pamata prāvā?
            
         
      (1)  OV L 291, 1. lpp.